Golden Globes - top-6 inspirasie-rokke
JY LEES NOU Golden Globes - top-6 inspirasie-rokke
Rooitapyt-seisoen gaan oor veel meer as net die toekennings. Dit gaan ook oor wát die sterre dra. Ons het die 6 mooiste rokke gekies van die Golden Globes in die Beverly Hilton gehou is.
Die aand het omtrent op 'n snaakse noot afgeskop - net 'n paar uur voodat die sterre oor die rooi tapyt moes loop, het 'n rioolpyp gebars! Werkers van die Beverly Hilton waar die geleentheid gehou is, en selfs brandweermanne, moes spook om die mat droog te kry voordat die geleentheid begin.
Fanie Cronjé, SARIE se styl- en sosiale redakteur, en Luzanne van der Watt, ons senior mode-assistent, gee hul menings oor die rokke. Maar ons wil ook weet wat jy daarvan dink - is die rokke treffers of flops? Los kommentaar onderaan dié artikel, of deel dit met ons op ons Facebook- of Twitter-blad!
TREND: Smaraggroen - dis 'n pragtige skakering van dié mode-kleur
FANIE SÊ: Dit is 'n baie mooi ontwerp en komplimenteer haar lyf, maar ek moet sê die kleur is nie vir my nie. Ek dink dit word te swaar. Ek het ook nog altyd gedink groen is een van die moeilikste kleure om te laat werk as dit by aandklere kom. Sy is 'n aantreklike vrou – en haar hare is baie mooi.
LUZANNE SÊ: Rooi was die wenner by vanjaar se Golden Globes. Lupita het vir seker almal se aandag getrek met haar skouerlose rok van Ralph Lauren. Ek is mal oor die dramatiese voorkoms en minimale bykomstighede - dít het al die fokus op die rok geplaas.
Die 30-jarige Keniaanse aktrise en filmmaker is een om dop te hou! Sy is benoem vir Beste Ondersteunende Aktrise vir haar rol in 12 Years a Slave (wat aangewys is as die Beste Film - Drama). Sy speel teenoor Brad Pitt in dié fliek.
Wat dink jy van haar rok? Los kommentaar onderaan dié artikel, of deel dit met ons op ons Facebook- of Twitter-blad!
FANIE SÊ: Dis mooi klassiek met net genoeg drama en detail om die kleur 'n hupstoot te gee. Ek hou van die rok en van hoe sy lyk.
Net so elegant as Lady Mary - haar karakter in Downton Abbey. Dié reeks is benoem vir die Beste TV-reeks (Drama). Breaking Bad het toe met dié toekenning weggestap.
Beste Ondersteunende Aktrise (Fliek): Jennifer Lawrence vir American Hustle | Beste Ondersteunende Akteur (Fliek): Jared Leto vir Dallas Buyers Club | BesteRegisseur: Alfonso Cuaron vir Gravity